גדעון הוד

גדעון הוד (5 במאי 1934 – 7 בספטמבר 2024) היה שדרן ומגיש רדיו ב"קול ישראל". נולד בתל אביב בשם גדעון הירשהורן. מסוף שנות ה-40 השתתף בחידוני מוזיקה ששודרו ב"קול ישראל", שאותם ערכו יצחק שמעוני ואלון שמוקלר, וכן בחידוניו של שמואל רוזן, שבהם בלט בתחומי ידע מגוונים לצידו של שמואל חביבי. התגייס לקורס טיס, ובעקבות השתתפותו בנבחרות הכדור של חיל האוויר ובתחרויות אתלטיקה, עבר מקורס הטיס לקורס מדריכי ספורט, ונשאר כמד"ס (מדריך ספורט) בחיל האוויר. בוגר "המדרשה למורי החינוך הגופני" (1957) ב"מחנה יונה" בתל אביב (במקום בו נמצא היום מלון "הילטון"). עבד כמורה לחינוך גופני במשך אחת עשרה שנה, בבתי ספר יסודיים ועל-יסודיים, ברחבי הארץ. ב-1954, השתתף בקורס של קרייני רדיו בניהולה של ראומה אלדר. ב-1955 החל לעבוד ב"קול ישראל" בתפקידי הגשה וקריינות. במשך עשרות שנים ליווה קולו את שידורי הכדורסל של מכבי תל אביב ושל משחקי הנבחרת, אותם הגיש בשטף במיומנות ותיאור נקודתי של האירועים החשובים במגרש ברגע נתון. במשך השנים, ראיין הוד אנשים שהגיעו להישגים גדולים בתחומם למשל ד"ר ג'יי, ג'סי אוונס, פרנץ בקנבאואר, אמיל זאטופק, פרנץ פושקש, ועוד. לאחר פרישתו משידור משחקים הוסיף להגיש לסירוגין את פינת הספורט ביומן הלילה של מחלקת החדשות. בטקס "אנשי מופת בספורט הישראלי 2014" הוענק לגדעון הוד גביע ע"ש יואל כץ, על ידי ועדת ההוגנות בספורט של עמותת אומ"ץ, כהוקרה והערכה, "על תרומתו הרבה להתפתחות הספורט בישראל כשדר רדיו משנות החמישים ועד היום ועל הקניית ערכי ההוגנות בספורט במהלך השידורים". בשנת 1988 החל להגיש את התוכנית "החידון המוזיקלי" בקול המוסיקה (אחר כך כאן קול המוזיקה). הוא ערך והגיש את החידון מדי שבוע במשך 33 שנה. ב-30 בדצמבר 2021 הגיש את תוכניתו האחרונה, ונפרד מהמאזינים והמשתתפים הקבועים. הוד היה נשוי לאילנה ואב לבן ולבת. נפטר ב-7 בספטמבר 2024. "ממגרש הספורט" - תוכנית בעריכת נחמיה בן-אברהם, שבה הגיש מקבץ חדשות ספורט, במסגרת פינה קבועה בראשית התוכנית, ולימים היה גם עורכה. ביוזמתו, נוספה ללוח השידורים התוכנית "מוצאי ספורט" שיועדה גם לקהל שומרי השבת. "אור ירוק" - משדר תחבורה יומי שיועד לבעלי רכב ולהולכי רגל, אותו הגיש משך כמעט 30 שנה, עד להורדתה של התוכנית ב-1992. ייבא את רעיון התוכנית שירים ושערים מתוכנית זהה ברדיו האיטלקי ויישם אותו בקול ישראל. "שירים ושערים" הייתה לתוכנית הדגל של "קול ישראל" במשך 35 שנה החל מ-1970, וייחודה בתיאורים חיים מהמגרשים שבכל אחד מהם כתב ששולב בשידור ברגע של התרחשות משמעותית. בשנת 1988 החל להגיש תוכניות בתחום המוזיקה בשילוב חידונים מוזיקליים, תחום קרוב ללבו עוד מחידוני שנות ה-40 של שמואל רוזן בהם לקח חלק כנער. תוכניות המוזיקה בעריכתו ובהגשתו כוללות שידורים ב"קול המוסיקה" וברשת ב' "פנינים לשבת" ו"פנינים לחג". בקולו הערב והמיוחד, מקצועיותו ותחומי העניין המגוונים היה גדעון הוד לאחד מסמליה של תחנת "קול ישראל". טלי זלינגר, אהבה בירוק, דבר, 18 במאי 1979 יעל פז-מלמד, הוד המדהים, מעריב, 7 באפריל 1986 פתיח התוכנית "פנינים לשבת" אביעד פוהורילס, שלושת הסניורים: ריאיון עם ותיקי קול ישראל, באתר nrg‏, 22 בפברואר 2011 שלמה מן, "עבודה עבודה עבודה", באתר העין השביעית, 16 באוגוסט 2008 קובי מנורה מראיין את גדעון הוד על "שירים ושערים", סרטון באתר יוטיוב, אפריל 2014 פס קול ישראל - 80 שנה לשידור העברי - גדעון הוד, סרטון באתר יוטיוב אביעד פוהורילס, קול ישראל: גדעון הוד עושה רדיו חזק, באתר ישראל היום, 12 בנובמבר 2020 יעקב בר-און, ‏"לא אכפת להם מהמאזינים": גדעון הוד עוזב את רדיו כאן קול המוזיקה ותוקף את התאגיד, באתר מעריב אונליין, 31 בדצמבר 2021 אלי אלון, גדעון הוד סוגר את המיקרופון, באתר News1 מחלקה ראשונה, 4 בינואר 2022 חגי חיטרון, בגיל 87, גדעון הוד נאלץ לעזוב את הרדיו אבל לא ממהר לפרוש, באתר הארץ, 10 בינואר 2022 עוזי דן, גדעון הוד היה ה-קול הרדיופוני של הספורט הישראלי, באתר הארץ, 7 בספטמבר 2024 תומר סגיס, גם אם הוא הגיע לגיל 90, גדעון הוד מת בטרם עת: פרידה משדר הרדיו האגדי, באתר ynet, 8 בספטמבר 2024 אורן פרסיקו, ‏איטי יותר, חלש יותר, נמוך יותר, באתר גלובס, 29 באפריל 2001 רדיו חזק, באתר ישראל היום עיתונאי ספורט ותיק ופרקליט מוערך מתוך החוברת שליוותה את טקס אנשי המופת בספורט הישראלי 2014 "החידון המוזיקלי" האחרון בהגעשת גדעון הוד שדר הרדיו גדעון הוד הלך לעולמו, באתר ynet, 7 בספטמבר 2024 ספורט, ynet (2024-09-07). "שדר הרדיו גדעון הוד הלך לעולמו". Ynet. נבדק ב-2024-09-08. נעם בן זאב, המלצת השבוע, באתר הארץ, 5 בפברואר 2009 נעם בן זאב, עורכים בקול המוסיקה: "רשות השידור מחסלת את התחנה", באתר הארץ, 15 בינואר 2012